ET ET Euroopa Liidu Teataja L 384/22

NÕUKOGU OTSUS

19. november 2004

mis käsitleb teatavate terastoodete osas Euroopa Ühenduse ja Ukrainavalitsuse vahelise kaubanduslepingu sõlmimist

(2004/895/EÜ)

EUROOPA LIIDU NÕUKOGU,

võttes arvesse Euroopa Ühenduse asutamislepingut ja eriti selle artiklit 133 koostoimes artikli 300 lõikega 2,

võttes arvesse komisjoni ettepanekut,

ning arvestades, et:

(1) Partnerlus-ja koostööleping Euroopa Ühenduse ja tema liikmesriikide ning Ukraina vahel (1) jõustus 1. märtsil 1998.a;

(2) Partnerlus- ja koostöölepingu artikli 22 lõige 1 sätestab teatavate terastoodete kaubanduse reguleerimise 3. jaotises, välja arvatud artikkel 14, ja eraldi lepingus.

(3) aastatel 1995-2001 reguleeriti teatavate terastoodete kaubandust osapoolte vahelise lepingutega ning aastatel 2002, 2003 ja 2004 erimeetmetega. Seetõttu on asjaomane asendada need 2004. aasta osas järgmise lepinguga, mis arvestaks arengutega osapooltevahelistes suhetes,

(4) Leping tuleks heaks kiita,

ON TEINUD JÄRGMISE OTSUSE:

Artikkel 1

1. Euroopa Ühenduse ja Ukraina valitsuse vaheline teatavaid terastooteid käsitlev kaubandusleping kiidetakse käesolevaga ühenduse nimel heaks.

2. Lepingu tekst on lisatud käesolevale otsusele.

Artikkel 2

Nõukogu eesistuja on käesolevaga volitatud määrama isik(ud), kellel on õigus ühenduse suhtes siduvale lepingule alla kirjutada.

Brüsselis, 19. november 2004. Nõukogu nimel eesistuja J. P. H. DONNER

(1) EÜT L 49, 19.2.1998, lk. 3.

ET ET Euroopa Liidu Teataja L 384/23

LEPING

euroopa ühenduse ja Ukraina valitsuse vahel, mis käsitleb teatavate terastoodete kaubandust

EUROOPA ÜHENDUS, edaspidi “ühendus”,

ühelt poolt, ja

UKRAINA VALITSUS keda koos nimetatakse edaspidi kui “pooled“,

teiselt poolt,

ARVESTADES, ET Euroopa Ühenduse ja tema liikmesriikide ning Ukraina vahelist partnerlust reguleeriv Partnerlus- ja Koostööleping jõustus 1. märtsil 1998.a;

PÜÜDES edendada ühenduse ja Ukraina vahelise teraskaubanduse korrapärast ja tasakaalustatud arengut;

ARVESTADES, ET Partnerlus- ja Koostöölepingu artikli 22 lõige 1 sätestab teatavate terastoodete kaubanduse reguleerimise selle 3. jaos, välja arvatud artikkel 14, ja eraldi lepingus;

VÕTTES ARVESSE Ukraina liitumisprotsessi Maailma Kaubandusorganisatsiooniga (WTO) ja ühenduse toetust Ukraina integratsioonile rahvusvahelisse kaubandussüsteemi;

ARVESTADES, ET aastatel 1995-2001 reguleeriti teatavate terastoodete kaubandust osapoolte vahelise lepinguga ning aastatel 2002, 2003 ja 2004 erimeetmetega. Seetõttu on asjaomane asendada need 2004. aasta osas järgmise lepinguga, mis arvestaks arengutega pooltevahelistes suhetes;

ARVESTADES, ET pooled rõhutavad veel kord oma kohustust saavutada käesoleva lepinguga reguleeritud terastoodete kaubanduse täielik liberaliseerimine niipea, kui tingimused selleks on täidetud;

ARVESTADES, ET käesoleva lepinguga peaks kaasnema osapoolte vaheline koostööterasetööstuste osas, kaasa arvatud Partnerlus- ja Koostöölepingu artikli 22. lõikes 2 ettenähtud söe- ja teraseküsimuste siderühma sisene asjaomane teabevahetus,

ON LEPPINUD KOKKU JÄRGNEVAS:

Artikkel 1

1. Käesoleva lepingu sätteid kohaldatakse pooltevahelise ja selle lepingu lisas 1 nimetatud terastoodete kaubanduse suhtes.

2. I lisas nimetamata terastoodete kaubandusele ei kehti koguselised piirnormid ja seda reguleeritakse Partnerlus- ja Koostöölepingu vastavate sätetega, eriti dumpinguvastast menetlust ja turvameetmeid käsitlevate sätetega.

3. Käesoleva lepingu reguleerimisalast väljajäävatele juhtudele kohaldatakse Partnerlus- ja Koostöölepingu vastavaid sätteid.

Artikkel 2

1. Pooled nõustuvad antud lepingu kehtivusperioodiks võtma kasutusele koguselised piirnormid ja nendest kinni pidama käesoleva lepingu II lisas täpsustatud mahus, lepingu I lisas 1 määratud toodete ekspordil Ukrainast ühendusse. Sellise ekspordi suhtes on sisse viidud antud lepingu protokollis A (edaspidi: “protokoll A”) määratletud topeltkontrollisüsteem.

2. Pooled rõhutavad oma kohustust saavutada käesoleva lepinguga reguleeritud terastoodete kaubanduse täielik liberaliseerimine niipea, kui tingimused selleks on täidetud.

3. Vastavalt nõukogu 15. detsembri 2003.a otsusele 2003/893/EÜ lahutatakse 1. jaanuarist 2004.a kuni selle lepingu jõustumiseni lisas 1 nimetatud tooterühmade suhtes ühenduse poolt välja antud impordilubades nimetatud kogused II lisas määratud koguselistest piirnormidest.

4. II lisas osutatud piirnorme ületav import on lubatud juhul, kui ühenduse enda tööstus ei suuda sisenõudlust katta ja see põhjustab ühe või enama I lisas nimetatud toote alapakkumise. Puudujäägi taseme määramiseks konsulteeritakse ühe või teise osapoole nõudmisel viivitamata. Pärast konsultatsioonide lõppu algatab ühendus objektiivsete tõendite alusel II lisas määratud koguste suurendamiseks sisemenetluse.

5. Kumbki osapool võib igal ajahetkel taotleda konsultatsioonide alustamist, mis käsitleks:

— II lisas määratud koguseliste piirnormide taset, kui lisas 1 nimetatud toodetele kehtestatud tingimused on olulisel määral kas halvenenud või paranenud,

— võimalust kanda II lisas määratud tooterühmade koguste kasutamata osad üle alakasutatud rühmadest teistesse rühmadesse.

Artikkel 3

1. Lisas 1 määratud toodete impordil ühenduse tolliterritooriumile vabasse ringlusse laskmiseks tuleb vastavalt protokolli A sätetele esitada Ukraina pädevate ametiasutuste poolt väljaantud ekspordilitsents ja päritolusertifikaat.

2. I lisas nimetatud toodete impordil ühenduse tolliterritooriumile ei kohaldata II lisas määratud koguselisi piirnorme tingimusel, et tooted deklareeritakse reekspordiks ühendusest väljaspoole samal kujul või pärast töötlemist ühenduse halduskontrolli süsteemi järgi.

Artikkel 4

1. Et muuta topeltkontrollisüsteem võimalikult tõhusaks ja minimeerida rikkumiste ning kõrvalehoidmiste võimalust:

— teavitavad ühenduse asutused iga kuu 28. kuupäevaks Ukraina pädevaid asutusi eelneva kuu jooksul väljaantud impordilubadest,

— teavitavad Ukraina asutused iga kuu 28. kuupäevaks ühendust eelmise kuu jooksul väljaantud ekspordilitsentsidest.

Oluliste lahknevuste korral, võttes arvesse selle teabega kaasnevat ajafaktorit, võib kumbki osapool taotleda konsultatsioonide kohest algatamist.

2. Ilma et see piiraks käesoleva artikli lõike 1 kohaldamist ning lepingu tõhusa täitmise tagamise nimel nõustuvad pooled võtma tarvitusele kõiki vajalikke abinõusid, , et takistada, eriti ümberlaadimise, ümbersuunamise, riigi või päritolu väära klassifitseerimise, dokumentides kauba koguste, kirjelduse või klassifikatsiooni võltsimise teel teostatavaid kõrvalehoidmisi, neid uurida ja algatada vajalikke õiguslikke ja/või haldusmeetmeid nende suhtes. . Seetõttu nõustuvad pooled kehtestama vajalikud õigusnormid ja haldusmenetlused, mis võimaldaks selliste kõrvalehoidmiste vastu tõhusalt võidelda, kaasa arvatud asjaomaste eksportijate ja/või importijate vastu õiguslikult siduvate parandusmeetmete vastu võtmine.

3. Kui üks pooltest täheldab olemasoleva teabe põhjal käesolevast lepingust kõrvalehoidmist, võib ta taotleda kohest konsultatsioonide algatamist teise poolega.

4. Lõikes 3 viidatud konsultatsioonide toimumise ajal ja kõrvalehoidmise kohta piisavate tõendite olemasolul võtab Ukraina valitsus ühenduse vastaval nõudmisel ettevaatusabinõuna tarvitusele kõik vajalikud meetmed, et tagada lõike 3 kohaselt toimuma pidavate konsultatsioonide käigus kokkulepitava koguseliste piirnormide korrigeerimise täideviimine kalendriaastal, millal konsultatsioonitaotlus lõike 3 alusel esitati, või järgmisel aastal, kui antud kalendriaasta piirnormid on ammendatud.

5. Kui pooled ei suuda lõikes 3 viidatud konsultatsioonide käigus jõuda mõlemapoolselt rahuldava lahenduseni ja kui käesolevast lepingust kõrvalehoidmine lisas 1 nimetatud ja Ukrainast pärinevate toodete impordil on piisavalt tõendatud, on ühendusel õigus lisas 2 määratud koguselisi piirnorme vastavate koguste võrra vähendada.

6. Kui pooled ei suuda lõikes 3 viidatud konsultatsioonide käigus jõuda mõlemapoolselt rahuldava lahenduseni ja kui kauba koguste, kirjelduse või klassifikatsiooni väär deklareerimine on piisavalt tõendatud, on ühendusel õigus kõnealuste toodete import keelata.

7. Pooled nõustuvad kõigi käesolevast lepingust kõrvalehoidmiste juhtudel tekkivate probleemide vältimiseks ja nende tõhusaks lahendamiseks tegema täielikku koostööd.

Artikkel 5

1. Ühendus ei tohi lisas 1 nimetatud terastoodete impordile ühendusse käesoleva lepinguga määratud koguselisi piirnorme jagada piirkondlikeks osadeks.

2. Pooled teevad koostööd järskude ja kahjulike muutuste vältimiseks traditsioonilistes kaubavoogudes ühendusse. Traditsioonilistes kaubavoogudes järskude ja kahjulike muutuste toimumisel (kaasaarvatud piirkondlik kontsentratsioon või traditsiooniliste klientide kaotus) on ühendusel probleemile rahuldava lahenduse leidmiseks õigus taotleda konsultatsioonide algatamist. Need konsultatsioonid peavad toimuma viivitamata.

3. Ukraina püüab tagada, et lisas 1 nimetatud toodete eksport ühendusse jagataks võimalikult ühtlaselt aasta lõikes. Impordi järsu ja kahjuliku kasvu korral on ühendusel probleemile rahuldava lahenduse leidmiseks õigus taotleda konsultatsioonide algatamist. Need konsultatsioonid peavad toimuma viivitamata.

4. Lisaks lõikes 3 sätestatud kohustusele ja ilma et see piiraks artikli 2 lõikes 7 ettenähtud konsultatsioonide toimumist võib kumbki osapool taotleda konsultatsioonide algatamist, kui Ukraina pädevate ametiasutuste poolt välja antud litsentsid moodustavad 90 % koguselistest piirnormidest. Need konsultatsioonid peavad toimuma viivitamata. Konsultatsioonide toimumise ajal võivad Ukraina pädevad ametiasutused jätkata I lisas nimetatud toodetele ekspordilitsentside väljastamist tingimusel, et need ei ületa II lisas määratud koguseid.

Artikkel 6

1. Kui Ukrainast imporditakse mõnda lisas 1 nimetatud toodet ühendusse tingimustel, mis põhjustavad või ähvardavad põhjustada ühenduse sarnaste toodete tootjatele olulisi kahjusid, edastab ühendus Ukrainale mõlemale osapoolele vastuvõetava lahenduse otsimise nimel kogu asjakohase teabe. Pooled alustavad koheselt konsultatsioone.

2. Kui lõikes 1 nimetatud konsultatsioonide käigus ei jõuta ühenduse konsultatsioonitaotlusele järgneva 30 päeva jooksul kokkuleppele, võib ühendus kasutada oma õigust rakendada kaitsemeetmeid vastavalt Partnerlus- ja Koostöölepingus sätestatule.

3. Olenemata käesolevas lepingus sätestatust kohaldatakse Partnerlus- ja Koostöölepingu artikli 19 sätteid.

Artikkel 7

1. Käesoleva lepinguga reguleeritud toodete klassifikatsioon põhineb ühenduse tariifi-ja statistikanomenklatuuril (edaspidi “koondnomenklatuur” või lühendatud kujul “CN”). I lisas nimetatud toodete osas ühenduses kehtiva korra kohaselt tehtud koondnomenklatuuri muudatused või kaupade klassifikatsiooni puudutavad otsused ei vähenda II lisas määratud toodete koguselisi piirnorme.

2. Käesoleva lepinguga reguleeritud toodete päritolu üle otsustatakse ühenduses kehtivate päritolureeglite alusel. Ukraina valitsust tuleb teavitada nende päritolureeglite muudatustest ja need muudatused ei vähenda antud käesolevas lepingus määratud koguselisi piirnorme. Ülanimetatud toodete päritolu kontrolliprotseduurid on sõnastatud protokollis A.

Artikkel 8

1. Pooled nõustuvad vahetama I lisas nimetatud toodete kaubavahetuse kohta olemasolevat statistilist teavet asjakohase regulaarsusega, arvestades kõnealuse informatsiooni lühimat esitusperioodi. Teavet antakse artikli 3 alusel väljaantud ekspordilitsentside ja impordilubade ning kõnealuste toodete impordi- ja ekspordistatistika kohta, piiramata sellega artikli 4 lõike 1 alusel toimuvat regulaarset ekspordilitsentside ja impordilubade alast teabevahetust.

2. Oluliste lahknevuste ilmnemisel vahetatud teabes võib kumbki osapool taotleda konsultatsioonide algatamist.

Artikkel 9

1. Käesoleva lepingu kohaldamisel tekkida võivate probleemide lahendamiseks algatatakse konsultatsioonid ükskõik kumma osapoole taotlusel, piiramata sellega eelmistes artiklites reguleeritud erijuhtude korral ettenähtud konsultatsioonide toimumist. Konsultatsioonid peavad toimuma koostöövaimus, soovides lahendada osapoolte vahelised erimeelsused.

2. Olukorras, kus käesolev leping sätestab konsultatsioonide viivitamata toimumise, kohustuvad pooled võtma tarvitusele kõiki mõistlikke abinõusid selle saavutamiseks.

3. Kõikidele teistele konsultatsioonide suhtes kehtivad järgmised sätted:

— konsultatsioonitaotlus esitatakse teisele poolele kirjalikult,

— vajaduse korral saadetakse mõistliku aja jooksul pärast taotluse esitamist kirjalik seletus konsultatsioonide algatamise põhjustest,

— konsultatsioonid algavad ühe kuu jooksul pärast taotluse kättesaamise kuupäeva,

— konsultatsioonide käigus püütakse jõuda mõlemapoolselt rahuldava tulemuseni ühe kuu jooksul nende algatamisest, välja arvatud juhul, kui seda tähtaega pooltevahelise kokkuleppega pikendatakse.

Artikkel 10

1. Käesolev leping jõustub tema allkirjastamise päeval. Kui pooled ei tühista lepingut artikli lõike 3 alusel, kehtib see 31. detsembrini 2004.a. poolte poolt kokku lepitavate muudatustega.

2. Kumbki pool võib alati teha ettepaneku käesolevat lepingut muuta; muudatused tehakse poolte vastastikkusel nõusolekul ja need jõustuvad vastavalt poolte kokkuleppele.

3. Kumbki pool võib lepingu tühistada tingimusel, et sellest teatatakse kuus kuud ette. Kui pooled ei otsusta ühiselt teisti, lõpeb leping sellisel juhul etteteatamisaja lõpus ja käesoleva lepinguga määratud piirnorme vähendatakse võrdeliselt kuni tühistamise jõustumise kuupäevani kui pooled ei lepi kokku teisiti.

4. Käesoleva lepingu lisad I ja II, deklaratsioonid 1, 2, 3 ja 4, kooskõlastatud protokoll ja protokoll A on selle lepingu lahutamatud osad.

Artikkel 11

Käesolev leping koostatakse kahes eksemplaris tšehhi, taani, hollandi, inglise, eesti, soome, prantsuse, saksa, kreeka, ungari, itaalia, läti, leedu, malta, poola, portugali, slovaki, sloveeni, hispaania, rootsi ning ukraina keeltes ja kõik tekstid on võrdselt autentsed.

Hecho en Bruselas, el V Bruselu dne Udfærdiget i Bruxelles den Geschehen zu Brüssel am Brüsselis 'Eγινε στην Βρυξέλλες, στις Done at Brussels, Fait à Bruxelles, le Fatto a Bruxelles, addì Briselē, Priimta Briuselyje Kelt Brüsszelben, Magħmul fi Brussel, Gedaan te Brussel, Sporządzono w Brukseli, dnia Feito em Bruxelas, V Bruseli V Bruslju, Tehty Brysselissä Udfärdat i Bryssel den Вчинено в м. Por la Comunidad Europea Za Evropské společenství For Det Europæiske Fællesskab Für die Europäische Gemeinschaft Euroopa Ühenduse nimel Για την Eυρωπαϊκή Koινóτητα For the European Community Pour la Communauté européenne Per la Comunità europea Eiropas Kopienas vārdā Europos bendrijos vardu Az Európai Közösség részéről Għall-Komunità Ewropea Voor de Europese Gemeenschap W imieniu Wspólnoty Europejskiej Pela Comunidade Europeia Za Európske spoločenstvo Za Evropsko skupnost Euroopan yhteisön puolesta För Europeiska gemenskapen За Eвропейське Спiвтовариство За Кабiнет Мiнiстрiв Украïни

I LISA

SA Lehtvaltstooted

SA1. (rullid)

7208100000

7208250000

7208260000

7208270000

7208360000

7208370010

7208370090

7208380010

7208380090

7208390010

7208390090

7211140010

7211190010

7219110000

7219121000

7219129000

7219131000

7219139000

7219141000

7219149000

7225200010

7225301000

7225309000

SA2. (paksud plaadid )

7208400010

7208512010

7208512091

7208512093

7208512097

7208512098

7208519110

7208519190

7208519810

7208519891

7208519899

7208522010

7208522090

7208528010

7208528090

7208530010

7211130000

7225401210

7225401220

7225404010

7225404090

7225406000

7225990010

SA3. (muud lehtvaltstooted)

7208400090

7208530090

7208540010

7208540090

7208900010

7209150000

7209161000

7209169000

7209171000

7209179000

7209181000

7209189100

7209189900

7209250000

7209261000

7209269000

7209271000

7209279000

7209281000

7209289000

7209900010

7210110010

7210122010

7210128010

7210200010

7210300010

7210410010

7210490010

7210500010

7210610010

7210690010

7210701010

7210708010

7210903010

7210904010

7210908091

7211140090

7211190090

7211232010

7211233010

7211233091

7211238010

7211238091

7211290010

7211900011

7212101000

7212109011

7212200011

7212300011

7212402010

7212402091

7212408011

7212502011

7212503011

7212504011

7212506111

7212506911

7212509015

7212509017

7212600011

7212600091

7219211000

7219219000

7219221000

7219229000

7219230000

7219240000

7219310010

7219310090

7219321000

7219329010

7219329090

7219331000

7219339010

7219339090

7219341000

7219349010

7219349090

7219351000

7219359010

7219359090

7225401290

7225409000

SB Pikad tooted

SB1. (talad)

7207198010

7207208010

7216311010

7216311090

7216319010

7216319090

7216321100

7216321900

7216329100

7216329900

7216331000

7216339000

SB2. (valtstraat)

7213100000

7213200000

7213911000

7213912000

7213914100

7213914900

7213917000

7213919000

7213991000

7213999000

7221001000

7221009000

7227100000

7227200000

7227901000

7227905000

7227909500

SB3. (muud pikad tooted)

7207191210

7207191291

7207191299

7207205210

7207205291

7207205299

7214200000

7214300000

7214911000

7214919000

7214991000

7214993100

7214993900

7214995000

7214997100

7214997900

7214999500

7215900010

7216100000

7216210000

7216220000

7216401000

7216409000

7216501000

7216509100

7216509900

7216990010

7218992000

7222111100

7222111900

7222118100

7222118900

7222191000

7222199000

7222309710

7222401000

7222409010

7224900295

7224903100

7224903800

7228102010

7228102090

7228201010

7228201091

7228209110

7228209190

7228302000

7228304100

7228304900

7228306100

7228306900

7228307000

7228308900

7228602010

7228608010

7228701000

7228709010

7228800010

7228800090

7301100000

II LISA

KOGUSELISED PIIRNORMID

(tonnides) Tooted 2004 SA. Lametooted SA1. Rullid 80 007 SA2. Paksud plaadid 230 879 SA3. Muud lametooted 66 608 SB. Pikad tooted SB1. Talad 13 481 SB2. Valtstraat 93 679 SB3. Muud pikad tooted 122 170

Märkus: SA ja SB on “kategooriad”

SA1, SA2, SA3, SB1, SB2 ja SB3 on “tooterühmad”.

KOOSKÕLASTATUD PROTOKOLL

Euroopa Ühenduse ja Ukraina vahelise, teatavate terastoodete kaubandust käsitleva lepingu kontekstis, mis kirjutati alla Brüsselis 22. november 2004, lepivad pooled kokku, et:

— ekspordilitsentside ja impordilubade osas artikli 4 lõikes 1 sätestatud teavet edastavad pooled lisaks ühendusele kui tervikule ka liikmesriikidele,

— artikli 5 lõikes 2 sätestatud konsultatsioonide toimumise ajal nõustub Ukraina valitsus ühenduse vastaval taotlusel tegema koostööd, peatades ekspordilitsentside väljaandmise, sest väljastamine suurendaks veelgi väljakujunenud kaubavoogude järsust ja kahjulikust muutumisest põhjustatud probleeme, ja

— Ukraina valitsus arvestab ühendusesiseste väikeste piirkondlike turgude tundlikkust nii nende väljakujunenud kaubavajaduse kui ka piirkondlike kontsentratsioonide vältimise osas.

PROTOKOLL A

I JAGU

KLASSIFIKATSIOON

Artikkel 1

1. Ühenduse pädevad asutused teavitavad Ukrainat kõikidest muudatustest selle lepinguga reguleeritud toodete koondnomenklatuuris (CN) enne nende jõustumist ühenduses.

2. Ühenduse pädevad asutused teavitavad Ukraina pädevaid ametiasutusi kõikidest käesoleva lepinguga reguleeritud toodete klassifitseerimist puudutavatest otsustest hiljemalt ühe kuu jooksul nende vastuvõtmisest.

Selles teates peab olema:

a) asjakohaste toodete kirjeldus;

b) vastavad CN-koodid;

c) otsuse vastuvõtmise põhjused.

3. Kui klassifikatsioonialane otsus toob kaasa muudatuse mõne käesoleva lepinguga reguleeritud toote klassifitseerimise korras, võimaldavad liikmesriikide pädevad asutused enne komisjoni otsuse jõustamist andma komisjoni teate kuupäevast algava 30-päevase ajapikenduse Enne otsuse jõustumist lähetatud tooted kuuluvad varasema klassifitseerimiskorra alla tingimusel, et kõnealused kaubad esitatakse importimiseks ühendusse 60 päeva jooksul pärast seda kuupäeva.

4. Kui ühenduse klassifitseerimisalane otsus, mis muudab antud lepinguga reguleeritud toodete klassifitseerimist, mõjutab koguselise piirnormi alla kuuluvat kategooriat, nõustuvad pooled lepingu artikli 7 lõike 1 sätestatud kohustuse täitmiseks alustama konsultatsioone vastavalt lepingu artikli 9 lõikes 3 toodud korrale.

5. Kui Ukraina ja ühenduse pädevate asutuste arvamused lepinguga reguleeritud toodete klassifitseerimise osas nende toodete impordil ühendusse lahknevad, kehtib nimetatud toodete suhtes ajutiselt ühenduse määratud klassifikatsioon. Nimetatud ajutine klassifikatsioon kehtib kuni toimuvad artikli 9 alusel konsultatsioonid, mille eesmärk on jõuda asjaomaste toodete lõpliku klassifikatsiooni osas kokkuleppele.

II JAGU

PÄRITOLU

Artikkel 2

1. Vastavalt kehtivatele ühenduse määrustele ühendusse suunduva ekspordi kohta ja lepingus sätestatud korrale tuleb Ukrainast pärinevate toodete ekspordil esitada Ukraina päritolu tõendav sertifikaat, mis vastab selle protokolli lisas toodud näidisele.

2. Päritolusertifikaadis tõendavad Ukraina seaduste alusel selleks volitatud Ukraina organisatsioonid, et kõnealuseid tooteid saab lugeda Ukrainast pärinevateks toodeteks.

Artikkel 3

Päritolusertifikaat antakse välja üksnes eksportija või, eksportija vastutusel, tema poolt volitatud esindaja kirjaliku taotluse alusel. Ukraina seaduste alusel selleks volitatud Ukraina organisatsioonid tagavad päritolusertifikaadi õige täitmise ja sel eesmärgil nõuavad nad tõenduseks kõigi vajalike dokumentide esitamist või teostavad igasugust asjakohast kontrolli.

Artikkel 4

Väikeste lahknevuse avastamine päritolusertifikaadis esitatud andmete ja toodete impordiformaaluste täitmiseks tolliametile esitatud dokumentide andmete vahel ei sea ipso facto kahtluse alla sertifikaadis esitatud andmeid.

III JAGU

KOGUSELISTE PIIRNORMIDE OBJEKTIKS OLEVATE TOPELTKONTROLLI SÜSTEEM

I OSA

Eksport

Artikkel 5

1. Ukraina asjaomased valitsusasutused annavad ekspordilitsentsi kõikidele antud lepinguga reguleeritud terastoodete Ukrainast pärinevatele kaubasaadetistele lepingu lisas 2 määratud koguseliste piirnormide ulatuses.

Artikkel 6

1. Ekspordilitsents peab vastama antud protokolli lisas toodud näidisele ja see peab kehtima ekspordile kogu ühenduse tolliterritooriumil.

2. Ekspordilitsents tõendab muuhulgas, et kõnealuse toote kogus jääb antud lepingu lisas 2 nimetatud toodete määratud koguseliste piirnormide ulatusse.

Artikkel 7

Ühenduse pädevatele asutustele tuleb viivitamata teatada väljastatud ekspordilitsentside tagasivõtmisest või muutmistest.

Artikkel 8

1. Ekspordi korral arvestatakse koguselisi piirnorme sel aastal, mille jooksul nimetatud tooted on lähetatud, isegi kui ekspordilitsents väljastatakse pärast sellise lähetamise toimumist.

2. Lõike 1 sätte kohaldamisel loetakse kaupade tarnimine toimunuks nende eksportivale transpordivahendile laadimise päeval.

Artikkel 9

Ekspordilitsents esitatakse artikli 11 nõuete täitmiseks hiljemalt 31. märtsil litsentsis nimetatud kaupade tarnimisele järgneval aastal.

II OSA

Import

Artikkel 10

1. Käesoleva lepingu lisas 1 nimetatud tooterühmade osas lahutatakse nõukogu 15. detsembri 2003.a otsuse 2003/893/EÜ alusel alates 1. jaanuarist 2004.a kuni antud lepingu jõustumiseni ühenduse poolt väljaantud impordilubadega kaetud kogused lisas 2 määratud koguselistest piirnormidest.

2. Koguseliste piirnormide objektiks olevate terastoodete ühenduses vabasse ringlusse laskmisel tuleb esitada impordiluba.

Artikkel 11

1. Ühenduse pädevad asutused annavad ülaltoodud artikli 10 lõikes 2 viidatud impordiloa välja kümne tööpäeva jooksul pärast importija poolset vastava ekspordilitsentsi originaal esitamist.

2. Impordiload kehtivad väljaandmise kuupäevast alates nelja kuu vältel impordi suhtes kogu ühenduse tolliterritooriumil.

3. Ühenduse pädevad asutused tühistavad juba väljastatud impordiloa, kui vastav ekspordilitsents on tagasivõetud. Kui aga ühenduse pädevatele asutustele teatatakse ekspordilitsentsi tagasivõtmisest või tühistamisest alles pärast toodete laskmist vabasse ringlusse ühenduses, lahutatakse vastavad kogused sellele tootele kehtestatud piirnormidest.

Artikkel 12

Kui ühenduse pädevad asutused leiavad, et Ukraina pädevate ametiasutuste välja antud ekspordilitsentsides nimetatud üldkogused ületavad lepingu lisas 2 reguleeritud toodetele kehtestatud vastavat koguselist piirnormi, peatavad ühenduse asutused kõnealuse koguselise piirnormiga piiratud toodete osas impordilubade edasise väljaandmise. Sel juhul teavitavad ühenduse pädevad asutused viivitamatult Ukraina pädevaid ametiasutusi ja alustavad viivitamatult konsultatsioone vastavalt lepingu artikli 9 lõikele 2.

IV JAGU

EKSPORDILITSENTSIDE JA PÄRITOLUSERTIFIKAATIDE VORMID JA KOOSTAMINE NING ÜHENDUSSE SUUNDUVA EKSPORDI ÜLDSÄTTED

Artikkel 13

1. Ekspordilitsentsile ning päritolusertifikaadile võib lisada vajalikke nõuetekohaseid koopiaid. Need koostatakse inglise keeles. Kui need dokumendid täidetakse käsitsi, tuleb sissekanded teha tindiga ja trükitähtedega.

Dokumentide mõõdud on 210 x 297 mm. Kasutatav paber peab olema puidumassi jääkideta valge liimitatud kirjapaber, mis kaalub vähemalt 25 g/m2. Kui dokumendist on mitu eksemplari, trükitakse vaid peamine – originaaleksemplar - giljoššmustriga paberile. Sellele eksemplarile märgitakse selgelt “originaal” ja teistele eksemplaridele märgitakse “koopia”. Ühenduse pädevad asutused aktsepteerivad käesoleva lepingu sätete kohaseks ühendusse suunatud importimiseks ainult originaale.

2. Igal dokumendil peab olema trükitud või käsitsi kirjutatud ühtsustatud seerianumber, mille järgi saab seda identifitseerida.

See number koosneb järgmistest elementidest:

— kaks tähte eksportiva riigi identifitseerimiseks järgmiselt: UA,

— kaks tähte liikmesriigi identifitseerimiseks, kus on ette nähtud tollivormistuse läbimine järgmiselt: BE = Belgia CZ = Tšehhi Vabariik DK = Taani DE = Saksamaa EE = Eesti EL = Kreeka ES = Hispaania FR = Prantsusmaa IE = Iirimaa IT = Itaalia CY = Küpros LV = Läti LT = Leedu LU = Luksemburg HU = Ungari MT = Malta NL = Madalmaad AT = Austria PL = Poola PT = Portugal SI = Sloveenia SK = Slovakkia FI = Soome SE = Rootsi GB = Ühendkuningriik,

— ühekohaline number koguselise asjakohase aasta identifitseerimiseks, vastavalt aastaarvu viimasele numbrile, nt 3 tähendab 2003,

— kahekohaline number 01st kuni 99ni dokumendi väljaandnud eksportiva riigi ametiasutuse identifitseerimiseks,

— viiekohaline järjekorranumber 00001st kuni 99999ni, mis on antud konkreetse liikmesriigi tolliprotseduuri jaoks, kus on ette nähtud tollivormistuse läbiviimine.

Artikkel 14

Ekspordilitsentsi ja päritolusertifikaadi võib välja anda pärast nendes nimetatud toodete tarnimist. Sellisel juhul kannavad need märget “väljaantud tagasiulatuvalt”.

Artikkel 15

1. Ekspordilitsentsi või päritolusertifikaadi varguse, kadumise või hävimise korral võib eksportija taotleda Ukraina seaduste kohaselt litsentside väljaandmiseks pädevalt Ukraina valitsusasutuselt või päritolusertifikaatide väljaandmiseks pädevalt Ukraina organisatsioonilt duplikaati tema valduses olevate ekspordidokumentide põhjal. Sel viisil väljaantud sertifikaadi või litsentsi duplikaadil on märge “duplikaat”.

2. Duplikaadile on märgitud litsentsi või sertifikaadi originaali kuupäev.

V JAGU

HALDUSKOOSTÖÖ

Artikkel 16

Käesoleva protokolli sätete rakendamisel teevad pooled tihedat koostööd. Mõlemad pooled soodustavad selle eesmärgi täitmisele suunatud sidemeid ja arvamustevahetust, kaasa arvatud tehnilise iseloomuga küsimustes.

Artikkel 17

Käesoleva protokolli nõuetekohaseks kohaldamiseks pakuvad pooled vastastikku abi ekspordilitsentside ja päritolusertifikaatide ning kõigi antud protokolli alusel tehtud deklaratsioonide autentsuse ning täpsuse kontrollimisel.

Artikkel 18

Ukraina saadab Euroopa Ühenduse Komisjonile nende Ukraina pädevate ametiasutuste nimed ja aadressid, kes on volitatud väljastama ja kontrollima ekspordilitsentse ning päritolusertifikaate, samuti nende asutuste pitserite näidised ja kasutatavad allkirjad. Samuti teavitab Ukraina komisjoni igasugustest muudatustest selles informatsioonis.

Artikkel 19

1. Päritolusertifikaatide või ekspordilitsentside järelkontrolli tehakse pisteliselt või siis, kui ühenduse pädevatel asutustel tekib põhjendatud kahtlus, kas päritolusertifikaat või ekspordilitsents on ehtne või kas teave kõnealuste toodete tegeliku päritolu kohta on õige.

2. Sel juhul tagastavad ühenduse pädevad asutused päritolusertifikaadi või ekspordilitsentsi või selle koopia Ukraina pädevale valitsusasutusele, esitades vajaduse korral sisu või vormi puudutavad järelepärimise põhjendused. Kui kaubaarve on esitatud, lisatakse kaubaarve või selle koopia päritolusertifikaadile või ekspordilitsentsile või selle koopiale. Samuti edastavad pädevad asutused kõik saadud andmed, mille põhjal võib oletada, et nimetatud sertifikaadis või litsentsis esitatud andmed on väärad.

3. Ülaltoodud lõike 1 sätteid kohaldatakse ka käesoleva protokolli artiklis 2 sätestatud päritoludeklaratsioonide järelkontrollimise suhtes.

4. Lõigete 1 ja 2 kohaselt teostatud järelkontrolli tulemused edastatakse ühenduse pädevatele asutustele hiljemalt kolme kuu jooksul. Edastatud teabes märgitakse, kas vaidlustatud sertifikaat, litsents või deklaratsioon käsitleb tegelikult eksporditud kaupa ja kas kaup vastab lepingu sätete kohaselt ühendusse eksportimise tingimustele. Ühenduse pädevad asutused võivad samuti nõuda kõikide nende dokumentide koopiaid, mis on vajalikud kõikide faktide, sealhulgas eelkõige kauba päritolu tõendavate faktide täielikuks kindlakstegemiseks. Kui kontrolli tulemused osutavad, et päritolusertifikaati on kasutatud süstemaatiliselt eeskirju eirates, kohaldab ühendus kõnealuste toodete impordile käesoleva protokolli artikli 2 lõike 1 sätteid.

5. Päritolusertifikaatide, nende koopiate, samuti kõigi nendele viitavate ekspordidokumentide järelkontrolli teostamiseks säilitavad Ukraina pädevad ametiasutused neid vähemalt aasta pärast lepingu lõppemist.

6. Käesolevas artiklis sätestatud pistelise kontrolli kord ei takista kõnealuste toodete vabasse ringlusse lubamist.

Artikkel 20

1. Kui artiklis 19 nimetatud kontrolliprotseduuri tulemused või ühenduse või Ukraina pädevatel ametiasutustel olev informatsioon osutab või paistab osutavat lepingu sätetest kõrvalehoidmisele või lepingu rikkumisele, teevad mõlemad pooled selliste lepingust kõrvalehoidmiste või lepingu rikkumiste vältimiseks tihedat ja asjakohaselt kiiret koostööd.

2. Selle saavutamiseks korraldavad asjaomased Ukraina ametiasutused kas omaenda algatusel või komisjoni taotluse alusel vastava uurimismenetluse või organiseerivad sellise uurimismenetluse korraldamist tegevuste suhtes, mis on või paistavad ühendusele olevat antud protokollist kõrvale kaldudes või seda rikkudes. Ukraina teavitab ühendust sellise uurimismenetluse tulemustest, kaasa arvatud igasugune muu asjaomane teave, mis võimaldab kindlaks teha kõrvalehoidmise või rikkumise põhjuseid, samuti kaupade tegelikku päritolu.

3. Osapoolte vahelisel kokkuleppel võivad ühenduse nimetatud ametiisikud osaleda lõikes 2 viidatud uurimismenetluses.

4. Lõikes 1 nimetatud koostöö aset leidmiseks vahetavad ühenduse ja Ukraina pädevad ametiasutused igasugust teavet, mida kumbki osapool peab antud lepingu sätetest kõrvalehoidmise või nende rikkumise vältimise seisukohalt oluliseks. Selline teabevahetus võib sisaldada teavet Ukraina ja kolmandate riikide vahelise lepinguga reguleeritud tooteliikide kaubavahetuse kohta eriti juhul, kui ühendusel on põhjendatud kahtlus, et enne kõnealuste toodete importi ühendusse toimub nende transiitvedu läbi Ukraina territooriumi. Võimaluse korral lisatakse sellele teabele ühenduse soovil kõikide vastavate saadaolevate dokumentide koopiad.

5. Kui käesoleva protokolli sätetest kõrvalehoidmine või nende rikkumine on piisavalt tõendatud, lepivad Ukraina ja ühenduse pädevad asutused kokku sellise kõrvalehoidmise või rikkumise kordumise vältimiseks vajalike meetmete rakendamises.